b'\n_START_ARTICLE_\nDiafilmas\n_START_PARAGRAPH_\nDiafilmas (dalel\xc4\x97 gr. dia rei\xc5\xa1kia per\xc4\x97jim\xc4\x85 nuo prad\xc5\xbeios iki galo)  \xe2\x80\x93 pozityvo fotojuosta, kurios kadrai susieti viena tematika ir sudaro nuosekli\xc4\x85 iliustracij\xc4\x85 ir kuri skirta rodyti ekrane specialiu projektoriumi ar \xc5\xbei\xc5\xabr\xc4\x97ti individualiai naudojant special\xc5\xb3 aparat\xc4\x85.\n_START_SECTION_\nIstorija\n_START_PARAGRAPH_\nDiafilmai pla\xc4\x8diai naudoti mokymo, aukl\xc4\x97jimo, \xc5\xbeaidimo tikslais mokyklose, vaik\xc5\xb3 dar\xc5\xbeeliuose, \xc5\xa1eimose, taip pat \xe2\x80\x93 paskaitose, konferencijose iliustruoti d\xc4\x97stomam dalykui ar propagandos tikslais. Atsiradus buitinei vaizdo technikai (skaidri\xc5\xb3 projektoriams, po to vaizdo magnetofonams), palaipsniui nunyko._NEWLINE_TSRS daugiausiai \xc5\xa1i\xc5\xb3 film\xc5\xb3 buvo pagaminama studijoje \xe2\x80\x9eDiafilm\xe2\x80\x9c.\n_START_SECTION_\nYpatyb\xc4\x97s\n_START_PARAGRAPH_\nDiafilm\xc5\xb3 kadr\xc5\xb3 turinys nuosekliai susij\xc4\x99s vienodu turiniu ir tekstu (titrais). \xc4\xaegarsint\xc5\xb3 diafilm\xc5\xb3 rodym\xc4\x85 gali lyd\xc4\x97ti diktoriaus balsas ar muzika, tuo pa\xc4\x8diu metu leid\xc5\xbeiant plok\xc5\xa1tel\xc4\x99. Kadr\xc5\xb3 matmenys da\xc5\xbeniausiai sudar\xc4\x97 18\xd1\x8524 mm, gamybai naudota skaidri perforuota 35 mm juosta, kurios ilgis sudar\xc4\x97 apie 1,5 m. Prakti\xc5\xa1kai diafilmas \xe2\x80\x93 nesukarpytas ir ne\xc4\xafstatytas \xc4\xaf atskirus r\xc4\x97melius diapozityvas.'